ژاپوندا میدانا گلن 6.1 بؤیوکلوگون‌دکی زلز‌له‌ده 3 نفر اؤلدو.
ژاپون متئورولوژی قورومو، اوساکا شهری یاخینلیغیندا 6.1 بوگوکلوغونده زلزله اولدوغونوآچیقلاییب.
زلز‌له‌نین شهرین شمالیندا، یئرین 13 کیلومتر درینلیگینده اولدوغو بیلدیریلیب.
میللی فلاکت آژانسی ده ایلک بیلگیلره گؤره 3 نفرین اؤلدوگونو، تخمینن 100 نفرین یارالاندیغینی بیلدیریب.
چوخ سایدا بینادا یانغین چیخماسینا، یول‌لاردا چاتلاق یارانماسینا و آنا سو خط‌لری‌نین زده گؤرمه‌سینه سبب اولان زلز‌له‌دن سونرا بؤلگه‌ده سونامی آلارمی وئریلمه‌دی.
زلز‌له‌نین آردین‌دان اوچاق و قاطار سفرلری تاخیره آلینیب.
اوساکا یاخینلیغین‌داکی میهاما، تاکاهاما و اوهی آتوم الکتریک سانترال‌لاریندا هر هانسی بیر زده اولمادیغی قئید ائدیلیب.
بو آرادا قواتمالادا دا 5.6 بوگوکلوغونده زلزله میدانا گلدی.
آمریکا ژئولوژی آراشدیرما‌لار مرکزی (USGS)، مرکزی اسکوینتلا کنتیندکی گواناگازاپا منطقه‌سی اولان 5.6 بؤیوکلوگون‌دکی زلز‌له‌نین 99 کیلومتر درین‌لیکده قئید ائدیلدیگینی آچیقلاییب.
میللی فلاکت آژانسیندان بیلدیریب‌لر کی، زلز‌له‌ده جان و مال ایتکی‌سی‌نین اولمادیغی ایفاده ائدیلیب.
اؤلکه‌ده 2هفته اوّل فوگو وولکانیندا باش وئرن پارتلاییش‌لاردا 114 نفر اؤلموشدو.
